CELEX: 62016TB0833
Language: hu
Date: 2017-10-23 00:00:00
Title: T-833/16. sz. ügy: A Törvényszék 2017. október 23-i végzése – Karp kontra Parlament („Megsemmisítés és kártérítés iránti kereset — Közszolgálat — Szerződéses alkalmazottak — Besorolás — A személyzeti szabályzat 90. cikkének (2) bekezdése — Keresettel meg nem támadható aktus — Előkészítő aktus — Idő előtti panasz — A pert megelőző eljárás szabálytalansága — Elfogadhatatlanság”)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/43
            
         A Törvényszék 2017. október 23-i végzése – Karp kontra Parlament
   (T-833/16. sz. ügy) (1)
   
   ((„Megsemmisítés és kártérítés iránti kereset - Közszolgálat - Szerződéses alkalmazottak - Besorolás - A személyzeti szabályzat 90. cikkének (2) bekezdése - Keresettel meg nem támadható aktus - Előkészítő aktus - Idő előtti panasz - A pert megelőző eljárás szabálytalansága - Elfogadhatatlanság”))
   (2018/C 005/58)
   Az eljárás nyelve: angol
   
      Felek
   
   
      Felperes: Kevin Karp (Brüsszel, Belgium) (képviselők: N. Lambers és R. Ben Ammar ügyvédek)
   
      Alperes: Európai Parlament (képviselők: Í. Ní Riagáin Düro és M. Windisch meghatalmazottak)
   
      Az ügy tárgya
   
   Az EUMSZ 270. cikkre alapított kérelem, amely egyrészt arra irányul, hogy a Törvényszék semmisítse meg a Parlament azon határozatait, amelyek a felperest az akkreditált parlamenti asszisztens jogállásról szóló, 2015. február 25-én aláírt szerződés keretében az I. tisztségcsoport 1. besorolási fokozatába, valamint a 2016. május 12-én aláírt szerződéses alkalmazotti szerződés keretében a II. tisztségcsoport 4. besorolási fokozatának 1. fizetési fokozatába sorolták be, másrészt pedig arra, hogy térítsék meg azt a kárt, amely a felperest e besorolások következtében állítólag érte.
   
      A végzés rendelkező része
   
   
               1)
            
            
               A Törvényszék a gyorsított eljárás lefolytatása iránti kérelmet mint nyilvánvalóan elfogadhatatlant elutasítja.
            
         
               2)
            
            
               A Törvényszék a keresetet mint elfogadhatatlant elutasítja.
            
         
               3)
            
            
               A Törvényszék Kevin Karpot kötelezi a költségek viselésére.
            
         
      (1)  HL C 46., 2017.2.13.